༄༅།། བཅོམ་ལྡན་འདས་ཐུགས་རྗེ་ཆེན་པོ་རྒྱལ་བ་རྒྱ་མཚོ་ལྷ་དགུ་
དང་ལྷ་ལྔའི་ཟིན་བྲིས་ཀྱི་བརྩམས་དོན་བཞུགས་པས་
ཀུན་གྱིས་གཟིགས་ཤིང་ཉམས་སུ་ལེན་པར་
ཞུ་ལགས།།
ན་མོ་གུ་རུ་ལོ་ཀེ་ཤྭ་ར་ཡ། བླ་མ་ཡི་དམ་དབྱེར་མེད་པའི། །ལོ་ཀེ་ཤྭ་
རའི་ཞབས་ལ་འདུད། །དགེ་སློང་རཱ་ག་ཨ་སྱ་བདག །ལོ་བརྒྱད་ལོན་ནས་
བསྙེན་སྒྲུབ་བརྩམས། །གསར་རྙིང་དབང་ལུང་རྒྱ་ཆེན་ཐོབ། །ལྷ་ཚོགས་
མང་པོའི་གྲངས་བསྙེན་ཐེམ། །དེས་ཀྱང་བློ་ཁ་མ་ཚིམ་པར། །རྒྱལ་བ་རྒྱ་
མཚོ་བསྒྲུབ་འདོད་ཀྱང༌། །དབང་ ལུང་རིན་ཆེན་གསེར་བས་དཀོན། །
དབང་མེད་དངོས་ གྲུབ་མེད་གསུངས་པས། །བླ་རྒན་ཀརྨ་རྣམ་རོལ་ལ། །
་་་
དབང་གཉིས་པར་མ་ཡོངས་རྫོགས་ཞུས། །དེ་རྗེས་ལུང་རིགས་ཉི་མ་ལ། །
དབང་གཉིས་པར་མ་ཡོངས་རྫོགས་ལུང༌། །རྒྱུད་གཉིས་ལྷ་དགུའི་རྒྱ་གཞུང་
དང༌༑ །སྲོང་བཙན་ལུགས་ཀྱི་སྒྲུབ་ཐབས་གཉིས། །སྐུ་གསུམ་ངོ་སྤྲོད་
ཚིགས་བཅད་མ། །བཤད་པ་ཕྱག་ལེན་ཞལ་ཁྲིད་ཐོབ། །དེ་རྗེས་མཇལ་
དུས་རང་བྱུང་བའི། །བཟླས་པའི་མན་ངག་ཚན་པ་གཉིས། །སངས་རྒྱས་
གླིང་པའི་གཏེར་ཁ་ཡི། །དབང་ལུང་མན་ངག་བཅས་པ་དང༌། །སྐུ་གསུམ་
ངོ་སྤྲོད་བརྗེད་ཐོ་ནི། །དྲུང་སྐྱིད་ཕྱག་བྲིས་སྟེང་ནས་ཐོབ། །དེ་སོགས་བླ་མ་
སུམ་ཅུ་ལས། །འདི་ཡི་ཆོས་འབྲེལ་ཅི་རིགས་ཐོབ། །འོན་ཀྱང་ཀརྨ་པཀྴི་
ཡིས༑ །འདི་ལ་གྲུབ་པ་མ་ཐོབ་ཅིང༌། །སྐུ་བཞི་ངོ་སྤྲོད་རླུང་སེམས་ལ། །
1

རྩལ་རྫོགས་གྲུབ་རྟགས་སྣ་ཚོགས་ནི། །འཛམ་གླིང་ཁྱབ་པར་འགྲན་མེད་
།
།
པར༑ །སྟོན་པར་མི་ནུས་གང་ཟག་གིས། །ལོ་ནི་བརྒྱ་སྟོང་དབང་བསྐུར་
ཞིང༌།།ལུང་སོགས་བཤད་ཉན་ཅི་བྱས་ཀྱང༌། །བུ་ཚས་རྩེད་མོ་རྩེ་བ་འདྲ།
འདི་ལ་གྲུབ་པ་ཐོབ་པ་ཡི། །དབང་ནི་རྒྱས་པའམ་གཏོར་དབང་ཙམ།
ཕྱག་ དབང་ ལ་ སོགས་ཐོབ་ན་ ཡང༌ ། ། །གསར་རྙིང་ཞི་ཁྲོ་རབ་འབྱམས་
དང༌༑ །རྒྱལ་བ་རྒྱ་མཚོའི་དབང་བསྐུར་ཐོབ། །སྣ་ཚོགས་སོ་སོར་མ་ཐོབ་
ཀྱང་༑ །སངས་རྒྱས་ཀུན་གྱི་སྤྱི་དབང་སྟེ། །ཐམས་ཅད་དེ་ཡིས་ཆོག་ཅེས་
གསུངས༑ །བདག་ཀྱང་ལོ་འགའ་སྒར་དུ་བསྡད། །ཡབ་སྲས་གསུམ་ཀའི་
ཞྭ་ཞལ་ཡང༌། །ལན་གྲངས་བཞི་བཅུ་ཙམ་ཞིག་མཇལ། །རྒྱལ་བ་རྒྱ་མཚོ་
ཁྲོམ་ཆོས་ལུང༌།།ལན་གྲངས་བཞི་བཅུ་ཞེ་གཉིས་ཐོབ། །ཐུགས་རྗེ་ཆེན་པོའི་
སྒོམ་བཟླས་ལུང༌། །དངོས་སུ་རྒྱལ་མཆོག་དྲུང་ནས་ཐོབ། །ཕྱག་དབང་
ཐོབ་པ་གྲངས་མང་སྟེ། །ཞལ་མཇལ་བརྒྱ་ཕྲག་དུ་མའི་ཚེ། །སངས་རྒྱས་
དངོས་ཀྱི་འདུ་ཤེས་ཀྱིས། །སྐུ་ཡི་དཀྱིལ་འཁོར་དེ་ཉིད་ལ། །ཏིང་ངེ་འཛིན་
གྱིས་དབང་བཞི་བླངས། །རང་གིས་རྩེ་གཅིག་ཉམས་ལེན་ཆོས། །རྩོལ་
མེད་སྙེམ་མེད་ལག་ནས་བྱུང༌། །ཆོས་བདག་མཁའ་འགྲོས་གཏད་པ་ཡིན༎
ལུང་ རྒྱུན་མེད་ཀྱང་ཉམས་ལེན་ རུང༌། །ཨོ་རྒྱན་དྲི་མེད་ཀུན་དགས་
གསུངས༑ །དེ་བཞིན་རྩོལ་མེད་ཕྱོགས་ཕྱོགས་ནས། །རྨི་ལམ་ལྟས་བཟང་
དང་བཅས་ནས། །འདི་ཡི་སྒྲུབ་སྐོར་མང་དུ་རྙེད། །མཉམ་མེད་དྭགས་པོའི་
མན་ངག་བཞིན། །ཞབས་རྗེས་དྲུང་ནས་ལུང་ཡང་ཞུས། །དེ་ཡིས་ལུང་ཡང་
ཐོབ་ངེས་པ། །བྱ་རོག་ཆེན་པོའི་རྒྱུད་ནས་ བཤད། །དེ་བཞིན་ དགོངས་
2

འདུས་ནས་གསུངས་པའི། །པོ་ཏིའི་ལུང་དབང་ཡང་ཡང་བླངས། །དེ་ཡི་
དོན་དེ་ལེགས་རྟོགས་ནས། །དེ་ཡི་ལུང་རྒྱུན་སྤེལ་རུང་བ། །ཨོ་རྒྱན་ཆེན་
པོའི་རྡོ་རྗེའི་གསུངས། །རྩེ་གཅིག་སྒྲུབ་སྐབས་རྨི་ལམ་དུ། །ཆོས་ཀྱི་དབང་
ཕྱུག་དངོས་ལྟར་མཇལ། །རྒྱལ་བ་རྒྱ་མཚོའི་ཆོས་སྐོར་ནི། །ཡོངས་རྫོགས་
དབང་ལུང་ཐོབ་པ་དང༌། །ཞབས་དྲུང་བཀྲ་ཤིས་དཔལ་གྲུབ་ཀྱིས། །སྐུ་
གསུམ་ངོ་སྤྲོད་ཁྲིད་རྒྱས་པ། །ཁྲིད་དཔེའི་སྟེང་ནས་ལུང་གནང་རྨིས།
།རྨི་
ལམ་དབང་ལུང་ཐོབ་པ་ལ། །ངེས་ཤེས་བསྐྱེད་ནས་མངོན་སུམ་དུ། །ཐོབ་
པ་ལས་ཀྱང་ལྷག་གོ་ཞེས། །ཆོས་རྗེ་དེ་བཞིན་གཤེགས་པས་གསུངས།
ཕྱིར་བཀའ་བརྒྱུད་གོང་མ་རྣམས། །རྨི་ལམ་ཡུལ་དུ་གསན་པ་ཡི། །དབང་
རྒྱུན་ལུང་རྒྱུན་མང་དུ་དར། །འོན་ཀྱང་མཚན་ཉིད་དགེ་བཤེས་འགས།
ལམ་ཡུལ་དུ་ཐོབ་པ་དེས། །རང་ཉིད་ཉམས་ལེན་རུང་མོད་ཀྱི། །རང་ཉིད་
ས་ཐོབ་མིན་ན་ནི། །གཞན་ལ་སྤེལ་དུ་མི་རུང་གསུངས ། །ཞབས་དྲུང་
ཉིད་ལ་ཞུ་ཡིག་ཕུལ། །བདག་གིས་རྨི་ལམ་ཡུལ་ཐོབ་པས། །ཐོབ་གོ་ཆོད་
དམ་མི་ཆོད་ཞུས། །དེ་གས་ཐོབ་པའི་གོ་ཆོད་གསུངས། །མངོན་སུམ་ཉིད་
ཀྱང་རྨི་ལམ་འདྲ། །བདེན་གྲུབ་མེད་ གསུངས་ གོ་བ་སྐྱེས། །ཟིན་བྲིས་
བདག་གིས་རྩོམ་པའི་ཚིག །གཞན་ལ་སྤེལ་རུང་ཚད་མས་གྲུབ། །བཀའ་
ཆད་ལུང་སྡུམ་མི་དགོངས་འཚལ། །འདི་ཡི་རྒྱུད་གཉིས་རྒྱ་གཞུང་སོགས། །
རང་བྱུང་རྡོ་རྗེའི་ཐེམ་ཡིག་ལྟར། །ཡབ་སྲས་རྒྱབ་མས་མཛད་པ་རྣམས།
འཇམ་དབྱངས་ཆེན་པོ་དོན་ལྡན་ཞབས། །དཀོན་མཆོག་འབངས་ཀྱི་ཐེམ་
ཡིག་ལས། །བྱུང་བ་ཀུན་ལ་ཐོབ་བསམ་བྱས། །གཞན་ཡང་ཉང་ ལུགས་
།དེ་
།རྨི་
།
3

རས་ཆེན་ལུགས། །མི་ཏྲ་ལུགས་དང་དམར་པོ་ལུགས། །གཙང་ཆེན་ཆོས་
ཀྱི་དབང་ཕྱུག་ལུགས། །སངས་རྒྱས་དབོན་དང་སངས་རྒྱས་གླིང༌། །རཏྣ་
ལུགས་དང་གནམ
ང་གནམ་ཆོས་སོགས། །ཕལ་ཆེར་ཐོབ་ཅིང་ལ་ལ་མཐོང༌། །ཐོབ་
རྣམས་ཐམས་ ཅད་ ཉམས་ སུའང་བླངས། །མཐའ་རྒྱ་མ་ཆོད་ཕུགས་ མེད་
པའི༑ །གདམས་ངག་སྣ་རེར་མི་དགོངས་འཚལ། །ཉེར་དགུ་ལོན་ནས་ང་
དགུའི་བར། །ཡི་དམ་གཙོ་བོ་འདི་ལ་བྱས།།ལོ་གྲངས་བཅུ་གསུམ་མཚམས་
བསྡམས་ནས། །གདན་ཐོག་གཅིག་ཏུ་འདི་ཉིད་བསྒྲུབས། །གཞན་ཡང་
འདི་ཡི་སྒྲུབ་ཆེན་དང༌། །སྒྲུབ་ཕྲན་ཐོར་བུ་མང་དུ་བྱས། །དངོས་སུ་གྲུབ་
རྟགས་མ་ཐོན་ཀྱང༌། །ཉམས་དང་རྨི་ལམ་དག་སྣང༌དང༌། །ངེས་ཤེས་དད་
པ་ཉམས་རྟོགས་འཕེལ། །ཡིག་དྲུག་ཡིག་བཅུ་སྔགས་རིང་རྣམས། །འདྲེས་
མ་དུང་ཕྱུར་ལྷག་ཙམ་ཐོན། །བྱིན་རླབས་བརྒྱུད་པ་མི་ལྡན་པའི།
ལུང་ཙམ་པོར་མི་དགོངས་འཚལ། །ཉེར་དགུ་ལོན་ནས་ང་དགུའི་བར།
འདི་ལ་ཐོས་བསམ་སྒོམ་གསུམ་འབད། །ང་དགུ་ལོ་ཡི་ལོ་མགོ་ཙམ། །
མཐའ་ཕྱིན་ཐབས་མཁས་མཆེད་གྲོགས་ཀྱིས། །འདི་ཡི་ཟིན་བྲིས་བརྩམ་
དགོས་ཟེར། །བདག་ནི་རྩོམ་ལ་ཡིད་མི་ཆེས། །རྒྱ་གཞུང་བོད་གཞུང་ཚད་
ལྡན་རྣམས། །གུང་བསྒྲིགས་གཞུང་པོད་བཀོད་ན་བསམ། །རུང་ངམ་མི་
རུང་བརྟགས་པའི་ནུབ། །མི་གཞོན་ཁྲོ་གཏུམ་ལྡན་པ་བཞིས། །དེ་འདྲ་བྱེད་
འདག་ཡོད་རེད་ཟེར། །ལྕག་ ཚན་ ས་ ལ་བརྒྱབས་ནས་ ཐལ། ། །སྲུང་མ་
དཔའ་བོ་སྡེ་བཞིའམ། །ཆོས་སྐྱོང་མི་དགའི་རྟགས་སུ་གོ །རས་ཆུང་པ་ཡི་
མགུར་ལས་ཀྱང༌། །ན་ནིང་ལོ་ལ་དཀའ་དགུ་སྤྱད། །ད་ལོའི་ལོ་ལ་མཚར་
།དབང་
།
4

དགུ་མཐོང༌། །མ་གཅིག་གྲུབ་པའི་རྒྱལ་མོ་མཐོང༌། །མཁའ་འགྲོ་རྒྱ་མཚོའི་
སྲོག་སྙིང་ཡོད། །གསུངས་པའི་དོན་ཡང་འདི་ཡིན་གསུངས། །བླ་མ་མཁའ་
འགྲོའི་བཀའ་རྒྱས་བཏབ། །གཉན་ཕྱིར་གཞན་ལ་མ་བསྟན་ཏེ། །པཀྴིའི་
བར་དུ་གཅིག་བརྒྱུད་མཛད། །བཀའ་བརྒྱུད་རྣམས་ལ་ཕྱི་ནང་གསང༌། །དེ་
ཁོ་ན་ཉིད་ཀྱི་ཡི་དམ་ཡོད། །འདི་ནི་གསང་བའི་ཡི་དམ་ལགས། །ཤིན་ཏུ་
གཉན་ཅིང་ཕྲག་དོག་ཆེ། །མི་སྤེལ་རྒྱུ་མཚན་དེ་ཡིན་ཞེས། །ཀརྨ་པཀྴིས
གསུངས་པ་ལྟར། །ད་ རུང་བྱིན་རླབས་བཀའ་མ་ཡལ། །ཤིན་ཏུ་གཉན་
པར་འདུག་གོ་བསམ། །བཀའ་རྒྱ་མ་གྲོལ་མི་བརྩམ་སྨྲས། །ཞག་འགར་མྱ་
ངན་ཆེན་པོ་བྱེད། །སྨྲེ་སྔགས་མང་པོ་འདོན་ཞིང་འདུག །འདོད་པ་ཆེ་བའི་
ཁག་ནི་མེད། །ཆོས་ལ་ཆེ་བ་མེད་ན་ནི། །དམ་ཆོས་ ཤི་བའི་ རོ་ཡིན་
གསུངས༑ །བཀའ་རྒྱ་གྲོལ་བའི་གསོལ་བ་ཐོབ། །ཕྱག་དང་མཎྜལ་ཕུལ་
ཅིག་སྨྲས། །བརྒྱ་ཕྱག་མཎྜལ་བརྒྱ་རྩ་སོགས། །ཁོང་གཉིས་ཟླ་གཅིག་ཙམ་
དུ་འབད། །བདག་ཀྱང་ལན་གྲངས་བཅུ་གསུམ་ཙམ། །ཚོགས་མཆོད་ཕུལ་
ཞིང་གསོལ་བ་བཏབ། །བརྒྱ་ཕྱག་མཎྜལ་བརྒྱ་རྩ་ཕུལ། །ནག་པ་ཟླ་བའི་
བཅུ་གསུམ་ནུབ། །ཉལ་ཁའི་ཡིད་ལ་འདི་ལྟར་དྲན། །སྔོན་གྱི་རྒྱ་གཞུང་
བོད་གཞུང་རྣམས། །བསྒྲིགས་ན་སྒྲུབ་ཐབས་བྲི་མི་རུང༌། །ཆོས་བཤད་
ལག་པ་ཁྲག་ཅན་ཟེར། །བཀའ་དཀྲུགས་ཉེས་པས་བཀའ་ཆད་འབྱུང༌། །
དེ་བས་གཞུང་ཚིག་མ་དཀྲུགས་པར། །ཡིད་ཆེས་ཕྱིར་དུ་ལུང་ཁུངས་སྨྲོས། །
རང་ཚིག་ གོ་བདེའི་ཟིན་བྲིས ཤིག ། །བརྩམས་ན་ རུང་ ངམ་བརྟགས་ པ་
བྱས༑ །ཕྱིར་ནངས་བཅུ་གསུམ་ཞོགས་ པའི་དུས། །གཉིད་ པ་ མ་ ཡིན་
5

ཉམས་སྣང་ལ། །རྒྱལ་བ་རྒྱ་མཚོའི་ཟིན་བྲིས་ནི། །གསར་པ་བྲིས་མ་ཐག་
པ་ཞིག །བདག་གི་ལག་ཏུ་བཞག་ནས་བྱུང༌། །བརྩམ་དུ་རུང་བའི་རྟགས་
ཡིན་ནམ། །ཅི་ཡིན་ཡིད་ལ་འཕྲེང་མ་ཐག །སྐུ་ནི་མི་མཐོང་ནམ་མཁའ་
ནས༑ །ཤིན་ཏུ་སྙན་པའི་དབྱངས་ཤིག་གིས། །སངས་རྒྱས་ཀུན་གྱི་གསུང་
གི་དབང༌། །དེ་རིང༌ཁྱོད་ལ་བསྐུར་བར་བྱ། །སངས་རྒྱས་ཀུན་ཏུ་རབ་
བསྒྲུབ་ཕྱིར། །གསུང་གི་དབང་འདི་ཁྱོད་ཀྱིས་ལོངས། །ཟེར་བའི་སྒྲ་ཞིག་
གསལ་བར་ཐོས། །ཕྱིར་ནངས་བཀའ་རྒྱ་གྲོལ་ཡོད་སྨྲས། །འོན་ཀྱང་རེ་
ཞིག་མ་སྐབས་པས། །སྐར་མ་བཟང་དུས་དབུ་བཙུགས་སྙམ། །དེ་ནས་
སྤྲུལ་སྐུ་བསྙུང་བ་ཐོས། །ཞག་བརྒྱད་ཙམ་ཞིག་སྐུ་རིམ་བསྒྲུབས།
སྤྲུལ་སྐུ་གཤེགས་པ་ཐོས། །མྱ་ངན་དྲག་པོས་སེམས་ནོན་ཅིང༌ ། །ཞག་
བདུན་འདས་མཆོད་ཆོ་ག་བྱས། །དེ་ནས་ཚེས་ལྔའི་སྲོད་ཀྱི་ཐུན། །ད་ནི་མྱ་
།དེ་ནས་
ངན་སེམས་འཐོར་བས། །བྲིས་ཀྱང་ལེགས་པོ་ཐོན་པར་དཀའ། །མ་བྲིས་
ན་ཡང་རྗེས་འཇུག་ཚོས། །སྒྲུབ་པ་མང་པོ་ཐོན་ རྒྱུ་ ཡི། །ཆོས་ བཤོལ་
དགོངས་པ་མི་རྫོགས་སྲིད། །ཅི་དྲག་ སྙམ་ནས་བརྟགས་ པ་བྱས། །ཐོ་
རངས་ཉམས་དང་རྨི་ལམ་མཚམས། །ད་ནི་མགྱོགས་པར་བྲིས་ཟེར་བའི། །
སྒྲ་ཞིག་བར་སྣང་ཁམས་ནས་གྲག །ཕྱིར་ནངས་ས་རིས་ལི་ཐོར་བལྟས། །
སྐར་མ་རྒྱལ་དང་འཛོམས་ནས་ གདའ། །རྟེན་འབྲེལ་འགྲིགས་སྙམ་ དབུ་
བཙུགས་ནས། །མཚམས་ཀྱི་བུག་སྒོ་ནས་སྨོད་དེ། །དད་ལྡན་སློབ་བུ་
མཐར་ཕྱིན་གྱིས། །སེམས་བསྐྱེད་བཟང་པོ་ལྡན་པས་ བྲིས། །ལྷ་ལྔའི་
གསང་སྒྲུབ་གཉན་པོ་གཉིས། །བྲིས་ནུབ་སྲོད་ཀྱི་ཉམས་རྟགས་ལ། །དེ་
6

རྣམས་མཁའ་འགྲོའི་སྙིང་ཁྲག་དངོས། །གསང་སྔགས་དམར་འདོན་བྱས་
པ་དེས། །ཆོས་བདག་མཁའ་འགྲོ་མི་དགྱེས་སྲིད། །བདག་དང་སློབ་མ་
བརྒྱུད་བཅས་ལ། །འཕྲག་གམ་མི་འཕྲག་ཤིས་ མི་ཤིས། །ཅི་འགྱུར་
བརྟགས་པ་བྱས་པའི་ནུབ། །སྲོད་ལ་རང་གི་ཡིན་སྙམ་ པའི། ། །ཁྱི་རྒོད་
ལྕགས་ཐག་རིང་པོ་ཅན། །གཉིས་ཤོར་ཁྲོམ་འགའ་འཇུ་གྲབས་ལ། །བུད་
མེད་རྒྱན་ལྡན་མཛེས་མ་གཉིས། །ལྕགས་ཐག་བཟུང་ནས་ཁྱི་བཀག་ནས།
ཡང་ཡང་ཤོར་ཀྱང་ཡང་ཡང་བཟུང༌། །གཅིག་ཀྱང་རྨུག་མ་ཤོར་བ་རྨིས།
།
།
དེ་མ་ཐག་ཏུ་གཉིད་སད་པས། །རིན་ཆེན་ཆོས་ཀྱང་དཀོན་པ་དང༌། །འཚེ་
བ་མང་བར་ཐུབ་པས་གསུངས། །དེ་བཞིན་ཆོས་ཀྱི་སྙིང་པོ་འདི། །བསྒྲུབ་
ལ་བདུད་དང་དམ་སྲི་ཡིས། །བར་ཆད་ལོས་ཡོད་ཡོད་ན་ཡང༌། །མཁའ་
འགྲོས་བར་ཆད་སེལ་བར་གོ །དེ་ནས་གྱེན་ལ་སོང་ཙམ་ན། །རི་ཁྲོད་འདྲ་
བའི་ཁང་པ་ན། །མགོན་པོ་བར་ཆད་ཀུན་སེལ་དང༌། །ཕྱག་བཞི་པ་ཡི་
ལྡེར་སྐུ་གཉིས། །ཆེ་ཆུང་ཁང་རྩག་ཕྱེད་གཉིས་ཙམ། །འཇིགས་ཤིང་
,,
བཀྲག་མདངས་ལྡན་པ་མཐོང༌། །དེ་ཉིད་སུ་ཡིས་མཐོང་ཚད་རྣམས། །བར་
ཆད་ཞི་བ་ཡིན་སྙམ་བྱེད། །དེ་མ་ཐག་ཏུ་རྣལ་སད་པས། །འདི་ཉིད་སུ་ཡིས་
ཉམས་བླངས་པས། །ཆོས་སྐྱོང་སྲུང་མས་སྐྱོབ་པར་གོ །ཐོ་རངས་ཉམས་ཀྱི་
སྣང་བ་ལ། །མདུན་གྱི་བར་སྣང་ཡི་གེ་དོད། །དེ་ཉིད་འདོན་ཅིང་ངག་ཏུ་
བརྗོད༑ །ཡུངས་དཀར་རྡོ་རྗེའི་རིགས་དེ་སོགས། །བཀྲ་ཤིས་རྫས་བརྒྱད་
ཚིགས་བཅད་རྣམས། །རིམ་པར་དོད་ཅིང་རིམ་པར་བཏོན།